laion/Wikipedia-Exotic huggingface dataset:
גלגו ענק

גלגו ענק (שם מדעי: Otolemur) הוא סוג של פרימט אפריקני ממשפחת הגלגויים. בסוג זה 3 מינים. פרימטים אלה הם פעילי לילה בעלי עניים גדולות ופרווה שעירה אפורה וחומה. הם משתמשים בזנבם הארוך והשעיר כדי לקפץ בין ענפי העצים ולמצוא לעצמם טרף. הם ניזונים מחרקים, חלזונות, עכבישים, ביצים, זוחלים קטנים ומגוון גם בכמה פירות כמו בננה ופיקוס. הם יחידאים וטריטוריאליים במשך רוב הזמן, למעט בעונת הרבייה. גלגו ענק חום (Otolemur crassicaudatus) גלגו ענק כסוף (Otolemur monteiri) גלגו ענק צפוני (Otolemur garnettii) מדיה וקבצים בנושא גלגו ענק בוויקישיתוף גלגו ענק, באתר ITIS (באנגלית) גלגו ענק, באתר NCBI (באנגלית) גלגו ענק, באתר האנציקלופדיה של החיים (באנגלית) גלגו ענק, באתר GBIF (באנגלית)
הטריטוריות של ארצות הברית

הטריטוריות של ארצות הברית (באנגלית: Territories of the United States) הן יחידות מינהליות תת-לאומיות שמפוקחות ישירות בידי הממשלה הפדרלית של ארצות הברית. שלא כמו במדינות ארצות הברית ושבטים אינדיאניים, שיש להם ריבונות לצד הממשלה הפדרלית, רק לטריטוריה אחת יש ריבונות. השטחים מסווגים בין אם הם "משולבים" (או "מאוחדים" כלומר, חלק מארצות הברית) ובין אם יש להם ממשלה "מאורגנת" על ידי חוק אורגני (אנ') שהועבר על ידי הקונגרס של ארצות הברית. נכון לשנת 2018, לארצות הברית יש שישה-עשר שטחים בים הקריבי, בדרום האוקיינוס השקט, ובחלק המערבי של צפון האוקיינוס השקט. חמישה מהם מאוכלסים בתושבי קבע ומסווגים כשטחים "בלתי משולבים". אחד-עשר האחרים הם איים קטנים, אטולים, ושוניות ללא אוכלוסייה ילידה או קבועה. מבין האחד-עשר המוזכרים לעיל, רק אחד מסווג כשטח "משולב". ערך מורחב – טריטוריה מאורגנת מאוגדת בשלבי ההקמה של ארצות הברית הוגדרו שטחים מיושבים כמאורגנים (בעלי מוסדות ממשל, שיפוט ואכיפה) ומאוחדים עם ארצות הברית של אמריקה, לפני שהוגדרו כמדינה. ישויות אלה יכלו להישאר במצב של טריטוריה מאורגנת מאוחדת בין עשרות שנים לשנים ספורות, בטרם חולקו או התקבלו כמדינות. אזורים מבודדים (ארצות הברית) מדיה וקבצים בנושא הטריטוריות של ארצות הברית בוויקישיתוף מידע על הטריטוריות הגדרת הממשל בטריטוריות מבוא לנושא הטריטוריות, בית הספר למשפטים של אוניברסיטת הרווארד ערך זה הוא קצרמר בנושא גאוגרפיה של ארצות הברית. אתם מוזמנים לתרום לוויקיפדיה ולהרחיב אותו.
נהר פראי

נהר פראי או זרמי זעם (באנגלית: Wild River) הוא סרט דרמה אמריקאי משנת 1960, בבימויו של איליה קאזאן, ובכיכובם של מונטגומרי קליפט, לי רמיק, ג'ו ואן פליט, אלברט סאלמי וג'יי סי. פליפן. התסריט הוא אדפטציה של התסריטאי פול אוסבורן על פי שני רומנים: Dunbar's Cove מאת בורדן דיאל ו-Mud on the Stars מאת ויליאם בראדפורד היואי. עלילת הסרט משלבת את עלילתו של דיאל, אודות מאבק ירושה בין רשות עמק טנסי לבין בעלי אדמות, ואת הדמויות של היואי - בני משפחה מטריארכלית דרומית כפרית המתמודדים עם הרס אדמותיהם. בסרט זה עשה ברוס דרן את הבכורה הקולנועית שלו. בשנת 2002 נבחר הסרט לשימור בארכיון הסרטים הלאומי של ארצות הברית שבספריית הקונגרס בשל היותו "בעל חשיבות מבחינה תרבותית, היסטורית או אסתטית". צילומי החוץ של נהר פראי נערכו על קון דנטון איילנד שבנהר היוואסי, במעלה הנהר מצ'ארלסטון, טנסי; ברובע העסקים הישן של העיר; ועל חצי אי מערבית לקליבלנד, טנסי, על אגם צ'יקמאוגה. צילומי הפנים נערכו באולפן שנבנה בקליבלנד. מדיה וקבצים בנושא נהר פראי בוויקישיתוף "נהר פראי", במסד הנתונים הקולנועיים IMDb (באנגלית) "נהר פראי", באתר AllMovie (באנגלית) "נהר פראי", באתר Rotten Tomatoes (באנגלית) "נהר פראי", באתר אידיבי "נהר פראי", תסריט הסרט באתר Scripts.com (באנגלית) "נהר פראי", במסד הנתונים הקולנועיים KinoPoisk (ברוסית) Solomon, Aubrey. Twentieth Century Fox: A Corporate and Financial History (The Scarecrow Filmmakers Series). Lanham, Maryland: Scarecrow Press, 1989. ISBN 978-0-8108-4244-1. p. 252 "Rental Potentials of 1960", Variety, 4 January 1961 p 47. Please note figures are rentals as opposed to total gross. ., מודעת קולנוע, דבר, 11 בנובמבר 1960 TED STRONGINCHARLESTON, TENN.. "CHARTING A 'WILD RIVER,' TENNESSEE-STYLE :Real Sites, Citizens Add to Flavor Of T.V.A. Drama Now Being Made. " New York Times (1923–current file) 29 Nov. 1959,ProQuest Historical Newspapers The New York Times (1851–2007), ProQuest. Web. 5 Nov. 2010.
פרס באפט"א לטלוויזיה לשחקנית הטובה ביותר

פרס באפט"א לטלוויזיה לשחקנית הטובה ביותר (באנגלית: British Academy Television Awards for Best Actress) מוענק החל משנת 1955 במסגרת פרסי באפט"א לטלוויזיה. בתחילה הוענק הפרס לשחקנית ללא קרדיט לתפקיד מסוים עד 1969, כשוונדי קרייג זכתה בפרס על הופעתה בסדרה "Not in Front of the Children". מאז 1970 פורסמו שמות המועמדות בנוסף לזוכות. ב-2010 פוצל הפרס לשחקנית בתפקיד ראשי ולשחקנית בתפקיד משנה. ב-2010 פוצל הפרס לשחקנית בתפקיד ראשי ולשחקנית בתפקיד משנה. זו רשימת הזוכות בפרס שחקנית בתפקיד ראשי. "Television - 1995". British Academy of Film and Television Arts (BAFTA). נבדק ב-26 בפברואר 2021. {{cite web}}: (עזרה) "BAFTA TV 2021: Nominations for the Virgin Media British Academy Television Awards and British Academy Television Craft Awards". www.bafta.org (באנגלית). 2021-04-28. נבדק ב-2021-04-28.
ויקטור בלקין

ויקטור וולודימירוביץ' בלקין (באוקראינית: Віктор Володимирович Бєлкін; ‏נולד ב-25 בפברואר 1973 בקייב) הוא כדורגלן עבר אוקראיני, ששיחק בעמדות הקשר בקבוצות שונות בליגת העל האוקראינית ובקבוצת מכבי תל אביב מליגה הישראלית. בלקין גדל במחלקת הנוער של מועדון הכדורגל דינמו קייב. בשנת 1989 עלה לקבוצה הבוגרת של המועדון. הוא שיחק בשורות קבוצת המילואים של המועדון. רק בעונת 1992/1993 שותף בשני משחקי ליגה של הקבוצה הראשית של המועדון. בשנת 1993 עבר לקבוצת ארסנל קייב, בה היה שחקן ההרכב הראשון. בשנת 1994 הגיע בלקין לישראל כדי לקחת חלק במשחק ידידות בין הנבחרת הצעירה של אוקראינה לבין הנבחרת הצעירה של ישראל. במהלך המשחק נצפה על ידי ציידי הכישרונות של מכבי תל אביב. הם התרשמו מביצועיו במשחק והציעו לו לחתום במכבי. בלקין הסכים ושיחק עונה אחת (1994/1995) במדי מכבי תל אביב. בתום העונה חזר לאוקראינה, לקבוצתו הקודמת - ארסנל קייב. בשנת 1996 עבר לקבוצת הצמרת האוקראינית דניפרו דנפרופטרובסק. בשנת 1998 עזב את דניפרו, הגיע חזרה לישראל ועבד בעבודות מזדמנות, בין היתר כמאבטח במלון באילת. בשנת 2000 חתם בקבוצת בית"ר באר שבע מהליגה הארצית. בשנת 2001 חתם במכבי נתניה. הוא חתם לעונה אחת, אך כמעט ולא השתתף במשחקי הליגה. בתום עונת 2001/2002 פרש ממשחק פעיל. דינמו קייב אליפות אוקראינה : 1993 הגביע האוקראיני: 1993 מכבי תל אביב אליפות ישראל: 1994/1995 ויקטור בלקין, באתר Transfermarkt ויקטור בלקין, באתר FootballDatabase.eu כתבה על ויקטור בלקין באתר אוהדי מכבי תל אביב "השבוע לפני: הלילה החלומי של הג'ינג'י וד"ש מהאווירון - מועדון הכדורגל מכבי תל אביב". מועדון הכדורגל מכבי תל אביב. 2018-11-13. נבדק ב-2018-11-13.
נחש ים ראש-זית

נחש ים ראש-זית (שם מדעי: Disteira major) הוא מין של נחש ים ארסי המצוי באוקיינוס ההודי ולחופי גינאה החדשה, קלדוניה החדשה וצפון אוסטרליה. אורך נחש זה 105 ס"מ. הוא בעל צבע צהוב עם פסים שחורים אופקיים לאורך הגוף וקצה הזנב שחור. ראש הנחש, כשמו, בצבע זית. הנחש מצוי בימים הטרופיים. הוא שוחה ביעילות בתוך המים ומחפש דגים שונים אותם הוא מפתיע בין הסלעים והמחבואים. ארסו של הנחש חזק מאוד ועוזר לו להרוג את טרפו במהירות. מדיה וקבצים בנושא נחש ים ראש-זית בוויקישיתוף נחש ים ראש-זית, באתר ITIS (באנגלית) נחש ים ראש-זית, באתר NCBI (באנגלית) נחש ים ראש-זית, באתר Animal Diversity Web (באנגלית) נחש ים ראש-זית, באתר האנציקלופדיה של החיים (באנגלית) נחש ים ראש-זית, באתר GBIF (באנגלית) נחש ים ראש-זית באתר הרשימה האדומה של IUCN
גבריאלה, נסיכת מונקו

הנסיכה גבריאלה תרזה מריה גרימלדי ממונקו, רוזנת קרלאדס (בצרפתית: Gabriella Thérèse Marie Grimaldi; נולדה ב-10 בדצמבר 2014) היא נסיכת מונקו. בתם של אלבר השני, נסיך מונקו ושרלין, נסיכת מונקו, ואחותו התאומה של ז'אק, נסיך מונקו. ב-30 במאי 2014 הוכרז כי שרלין, נסיכת מונקו, אשתו של אלבר השני, נסיך מונקו, בהריון. ב-9 באוקטובר אושר כי עתידים להיוולד תאומים. ב-10 בדצמבר בשעה 17:04 נולדה גבריאלה בבית החולים על שם הנסיכה גרייס בלה קול. שתי דקות לאחר מכן נולד אחיה התאום ז'אק. גבריאלה וז'אק הם התאומים הראשונים בתולדות בית גרימלדי. בעקבות הלידה ירו תותחי המבצר פורט אנטואן 42 מטחי כבוד (21 עבור כל אחד מהם). פעמוני הכנסיות צלצלו במשך רבע שעה, והיום הוכרז כיום חג. חרף העובדה שנולדה ראשונה, אחיה של גבריאלה קודם לה בתור לרשת את הכתר בשל חוק העדפת הבן הבכור. גבריאלה קיבלה עם לידתה את התואר "רוזנת קרלאדס" מאת אביה. ב-7 בינואר 2015, הוצגו התאומים לראשונה בפני תושבי הנסיכות. ב-10 במאי הם הוטבלו בקתדרלת מונקו. בהזדמנות זו הוענק להם הצלב הגדול של מסדר גרימלדי. לגבריאלה וז'אק יש שני אחים למחצה: ג'זמין גרייס גרימלדי ואלכסנדר קוסטה. שניהם נולדו לאביהם מחוץ לנישואים. מדיה וקבצים בנושא גבריאלה, נסיכת מונקו בוויקישיתוף Monaco's Prince Albert II and Princess Charlene expecting baby שמחה כפולה: נסיכת מונאקו ילדה תאומים, באתר ynet, 10 בדצמבר 2014 Press release Jour férié et coups de canons pour les jumeaux de Charlène de Monaco Royal twins born in Monaco Naissances Princières Albert et Charlène de Monaco : présentation officielle des jumeaux le 7 janvier 2015 Princess Charlene and Prince Albert baptise their twins Gabriella and Jacques in Monaco Sovereign Ordinance #5307
רות גוילי

רות גְּוִילי (נולדה ב-1974) היא מאיירת ישראלית. גוילי למדה אמנות פלסטית בתיכון תלמה ילין, ובהמשך למדה במחלקה לתקשורת חזותית ב"בצלאל" (1998). לימים למדה גם תואר מוסמך בבימוי תיאטרון. החלה לעבוד כמאיירת טור ביקורת הטלוויזיה של רוגל אלפר בעיתון "הארץ". לאורך השנים התפרסמו איוריה במרבית העיתונים היומיים בישראל, וכן בפרסומים בחו"ל, בהם מגזין ה"ניו יורקר" ו"הניו יורק טיימס". בנוסף, היא מאיירת עטיפות ספרים, ומלווה כמאיירת את להקת המחול של ניב שינפלד ואורן לאור. בשנת 2015, איירה מהדורה חדשה של "סומכי", סיפור לילדים מאת עמוס עוז (ראה אור במקור בשנת 1978). גוילי היא אם לבת. יובל סער, האיורים המקסימים של רות גווילי, פורטפוליו, 29 בדצמבר 2007 (כולל צילום מאמרו במדורו "פורטפוליו" – "10 דברים על: רות גווילי, מאיירת", שמנת, 66) יובל סער, איור עכשיו. מפגש 83: רות גוילי, פורטפוליו, 24 במרץ 2014 מידע על רות גוילי בקטלוג הספרייה הלאומית רות גוילי, דף שער בספרייה הלאומית קרן צוריאל הררי, "אני צריך להבין מה הספר רוצה להיות", באתר כלכליסט, 7 באפריל 2014. ערך זה הוא קצרמר בנושא ישראלים ובנושא אמנות. אתם מוזמנים לתרום לוויקיפדיה ולהרחיב אותו.
ג'קי סמית'-ווד

ג'קי סמית'-ווד (באנגלית: Jackie Smith-Wood; נולדה ב-1954) היא שחקנית ובמאית בריטית. כשחקנית הופיעה בקולנוע, טלוויזיה, תיאטרון ורדיו. סמית'-ווד נולדה ב-1954 בצ'לטנהאם. היא למדה באוניברסיטת אוקספורד ולמדה משחק באקדמיית ובר דאגלס לאמנות הדרמה. בעבר הייתה גרה באוקספורד וכיום (2017) היא חיה בגלוסטר. היא מוכרת בעיקר מהופעתה בתפקיד מרי קרופורד במיני-סדרה של ה-BBC "מנספילד פארק" עיבוד לרומן באותו שם מאת ג'יין אוסטן. היא הופיעה בתוכניות טלוויזיה בריטיות שונות בהן בתפקיד אורח בפרק "Presents Strange But True" בסדרה "בארי מורס". בתיאטרון שיחקה בתפקידים הבאים: אן וייטפילד במחזה "Man and Superman" מאת ג'ורג' ברנרד שו יחד עם פיטר או'טול בתיאטרון קיימברידג' (1982) אלייזה דוליטל לצדו של פיטר או'טול בתפקיד הנרי היגינס במחזה "פיגמליון" מאת ג'ורג' ברנרד שו בתיאטרון שאפטסברי (1984) גברת גיבס במחזה "The Royal Baccarat Scandal" מאת רויס רייטון בתיאטרון המלכותי היימרקט (1989) ב-2006 ביימה סמית'-ווד את המחזה "הדוב" והמחזה "הצעת נישואים" מאת צ'כוב עבור Studio Theatrale du Luberon. ב-2008 ביימה את המחזה "Blithe Spirit" מאת נואל קאוורד. ג'קי סמית'-ווד, ברשת החברתית LinkedIn ג'קי סמית'-ווד, במסד הנתונים הקולנועיים IMDb (באנגלית) ג'קי סמית'-ווד, באתר MusicBrainz (באנגלית) ג'קי סמית'-ווד באתר מכון הסרטים הבריטי ג'קי סמית'-ווד באתר לינקדאין Jackie Smith-Wood on IMDb Jackie Smith-Wood on LinkedIn ITV, 2 February 1984: Strange But True. TV Times, 28 January – 3 February 1984. p. 48.
בורגווארד B 4500

בורגווארד B 4500 (בגרמנית: Borgward B4500) היא משאית כבדה, אשר יוצרה על ידי יצרנית הרכב הגרמנית "Goliath-Werk G.m.b.H" בין השנים 1953–1961. סך הכול יוצרו 3,928 יחידות. בורגווארד B 4500 בורגווארד B 4500 בורגווארד B 4500 בורגווארד B 3000 בורגווארד B 622 בורגווארד B 4500 (Restauration Borgward B 4500 Pritsche) מדיה וקבצים בנושא בורגווארד B 4500 בוויקישיתוף בורגווארד B 4500 יו-טיוב, (5:02 דקות) דגמי חברת Goliath-Werke Borgward & Co Preston Tucker & Others: Tales of Brilliant Automotive בורגווארד B 4500 oldtimer-contor.de/borgward-b-4500 בורגווארד B 4500 borgward-ig.de דגמי משאיות בורגווארד borgward.nl/docs-uk/trucks ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
פתאום הורים

פתאום הורים (באנגלית: Immediate Family) הוא סרט דרמה אמריקאי משנת 1989 בבימוי של ג'ונתן קפלן (הנאשמים), עם ג'יימס וודס, גלן קלוז, מרי סטיוארט מסטרסון וקווין דילון בתפקידים הראשיים. מרי סטיוארט מסטרסון זכתה בפרס שחקנית המשנה הטובה ביותר ב- National Board of Review. קווין דילון היה מועמד לשחקן המשנה הטוב ביותר ב-Young Artist Award. העלילה היא על זוג אמיד ללא ילדים המאמץ תינוק של זוג צעיר וחסר אמצעים. הסרט דן בבעיית עקרות, הריון בגיל הנעורים ואימוץ. בני הזוג לינדה (גלן קלוז) ומייקל (ג'יימס וודס) ספקטור הם זוג מבוסס חשוך ילדים. לינדה נכנסת לדיכאון כל פעם שהיא מוזמנת לימי הולדת של ילדי חברותיה. לאחר 11 שנים של טיפולי פוריות כושלים הם מתייאשים ומחליטים על אימוץ. הם בוחרים באימוץ פתוח המקובל בארצות הברית דרך סוכנת אימוץ רשמית שבה פוגשים את האם הביולוגית ושומרים על קשר איתה. לאחר חקירה ומילוי טפסים, מקשרת הסוכנת בינם לבן האם הביולוגית והם נפגשים. האם לוסי (מרי סטיוארט מסטרסון) היא נערה בת -17 הנמצאת בחודש השביעי להריונה וגרה עם אב חורג ושני אחים קטנים בדירה קטנה וצפופה. החבר שלה סם (קווין דילון) גר עם אמו בדירה דלה, עובד במוסך בשכר מינימום ושואף להיות מוזיקאי. לוסי נכנסה להיריון ממנו ומסרבת לעבור הפלה מלאכותית. לוסי וסם הסכימו שאין ביכולתם לגדל את התינוק והחליטו למסור אותו לאימוץ. לינדה ומייקל נפגשים עם לוסי ועוטפים אותה ברוך ואהבה. כעבור זמן מה נצטרף אליהם סם וגם הוא מתקבל יפה על ידיהם. לינדה מסדרת בביתם חדר מרוהט יפה לתינוק ומראה אותו ללוסי. בחדר הלידה עומדים לינדה ומייקל, מחזיקים בידיה של לוסי ומעודדים. ללוסי נולד בן והוא מועבר לטיפולם. לינדה מאכילה את התינוק מבקבוק. לוסי נשארת לבדה במיטתה ואז מחשבות מתחילות להציק לה. היא מחליטה לקחת את התינוק איתה. כשמייקל ולינדה מגיעים למחרת לבית החולים הם מקבלים את הבשורה המרה כי התינוק נלקח על ידי אמו. לאחר זמן מתברר ללוסי ולסם שאין הם יכולים לדאוג לתינוק, ולטובת התינוק מחליטים להחזיר אותו לזוג ספקטור, ולאחר שיסתדרו בחיים יביאו לעולם ילד נוסף. בזמן הזה מנסים לינדה ומייקל למכור את ביתם וממשיכים בניסיונות למצוא תינוק לאימוץ, עד שיום אחד מגיעים לוסי וסם עם התינוק, ולינדה ומייקל מסכימים בשמחה לקבלו. לאחר שנה - הספקטורים חוגגים לתינוק יום הולדת. לוסי עובדת כספרית ובמגירתה נמצאת תמונתו של התינוק. "פתאום הורים", במסד הנתונים הקולנועיים IMDb (באנגלית) "פתאום הורים", באתר AllMovie (באנגלית) "פתאום הורים", באתר Rotten Tomatoes (באנגלית) "פתאום הורים", באתר Box Office Mojo (באנגלית) "פתאום הורים", במסד הנתונים הקולנועיים KinoPoisk (ברוסית) קדימון לסרט פתאום הורים, באתר יוטיוב
מודאר זהראן

מודאר זהראן (בערבית: مضر زهران; נולד ב-19 באפריל 1973) הוא סופר ירדני פלסטיני, והמזכיר הכללי של "קואליציית האופוזיציה הירדנית". בשנת 2010 הוא עבר להתגורר בבריטניה, וב-2014 הוגש נגדו כתב אישום לבית המשפט הצבאי הירדני בגין ארבעה אישומים נפרדים, בשל מספר מאמרים שכתב, בהם טען, בין היתר, שירדן היא מדינת אפרטהייד הדומה לזו של דרום אפריקה. הוריו של זהראן נולדו בירושלים ועברו לירדן בתקופה שבה הגדה המערבית הייתה תחת שליטה ירדנית (1950-1967). יש לו שני תארים, ובנוסף השלים ב-2012 דוקטורט במימון. לפני שביקש מקלט באנגליה, שימש זהראן כרכז מדיניות בשגרירות ארצות הברית בעמאן. לזהראן שני בנים ובת. בשנת 2010 כתב זהראן מאמר בג'רוזלם פוסט בו תיאר את ירדן כמדינת אפרטהייד בהתנהלותה נגד הפלסטינים וטען כי המשטר הירדני מזכיר את משטר האפרטהייד ששרר בדרום אפריקה. המאמר עורר סערה וביקורת מצד ירדנים ופלסטינים כאחד. זמן קצר לאחר פרסום הכתבה, שלח מודאר מכתב התנצלות באמצעות "עמון ניוז", לאחר שאביו, עדנאן זהראן, איים לנתק את הקשר עמו, אם לא יחזור בו מדבריו. הוא הגדיר את מודאר כ"כפוי טובה" כלפי אביו וכלפי ירדן. האב תיאר את כתביו של מודאר כרחוקים מהאמת והמציאות. בשנת 2010 הנפיק מודאר מכתב המבטיח "לא לפרסם כל כתבות או דו"חות בכל שפה הקשורה לענייני פנים-ירדניים או זרים". הוא הוסיף: "החלטה זו באה משום שחשתי בבירור כי מאמרי לא הובנו ונוצלו על ידי מספר גורמים נגד המדינה היקרה שלי, אם בכוונה רעה או כתוצאה מאי הבנה." בדצמבר 2013 הועמד בשנית לדין על ידי בית משפט צבאי ירדני בו נתבע על היעדרות ממשפט בגין ארבעה אישומים נפרדים נגדו: "הסתה לשנאה, סכסוכים עדתיים, העלבת המלך והעלבת שירותי הביטחון". לפי העיתון הירדני אל-ג'אד, "אתרי הרשתות החברתיות של זהראן נושאים מאמרים ומשפטים הפוגעים בירדן ובעמו שלו (פלסטינים)". בפברואר 2014 דיווח ה"ג'רוזלם פוסט" כי זאהרן הורשע ונדון למאסר בכלא עם עבודות קשות. הדיווחים אודות שנות המאסר בפועל היו שונים, כשלפי סוכנות הידיעות הצרפתית, מודאר עלול נדון למאסר של עד 15 שנים. בספטמבר 2018 הוא נשא נאום בבריסל בו יצא נגד תנועת החרם BDS. עיקר טיעונו היה: חרם כנגד ההתנחלויות פירושו חרם כנגד פרנסתם של כחצי מיליון פלסטינים שעובדים מדי יום בישראל. בספטמבר 2019, בשל "סיבות ביטחוניות", סורבה כניסתו לישראל שם היה אמור להיפגש עם מנהיגי ימין ומתנחלים. מדיה וקבצים בנושא מודאר זהראן בוויקישיתוף טל שניידר, ‏נפילתה של האופציה הירדנית, באתר גלובס, 3 באוקטובר 2017 Zahran: "I will not write on Jordanian domestic, foreign affairs any more", Ammon News, ‏2010-07-26 Preaching the gospel of liberalism to the Jordanian street Jordanian court indicts Palestinian writer in absentia تهجّم على الأردن: المُعارض "مضر زهران" في إسرائيل بالشماغ الأردني .. فيديو المزيد على دنيا الوطن Zahran: "I will not write on Jordanian domestic, foreign affairs any more" Jordan critic charged with incitement, insulting king JORDANIAN PALESTINIAN WHO WRITES FOR ‘POST’ INDICTED IN JORDAN FOR ‘INCITING HATRED’ JORDANIAN PALESTINIAN WHO WRITES FOR ‘POST’ SENTENCED IN JORDAN TO JAIL WITH HARD LABOR נאום בבריסל נגד BDS Alleged Jordanian activist Mudar Zahran banned from entering Israel, The Jerusalem Post | JPost.com, ‏2019-09-17 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מודאר זהראן".
הנסיכה אליזבת, דוכסית בבוואריה

הנסיכה אליזבת, דוכסית בבוואריה (בגרמנית: Elisabeth Herzogin in Bayern, נולדה ב-31 בדצמבר 1940), היא נסיכה גרמנית ממוצא שוודי, ואשתו של הנסיך מקס, דוכס בבוואריה. אליזבת נולדה ב-31 בדצמבר 1940 בסטוקהולם, לקרל לודוויג דגלאס, בנו של אלברכט, דוכס בוואריה, ולאוטורה מריה האס-היי, בתם של אוטו לודוויג האס-היי וויקטוריה אדה, רוזנת אוילנבורג והרטפלד, בתו של פיליפ, נסיך אוילנבורג, שהיה מעורב בפרשת הרדן-אוילנבורג. מוצאה של אליזבת הוא ממשפחות סקדינביות עתיקות מימי הביניים, אולם מקור משפחתה הוא משבט דגלאס הסקוטי העתיק, וסב סבה רוברט דאגלס (1611–1662) היגר לשוודיה והפך לרוזן השוודי הראשון דאגלס. בשנת 1972 התחתנה אחותה רוזיטה עם ג'ון ספנסר-צ'רצ'יל, הדוכס האחד-עשר ממרלבורו. ב-10 בינואר 1967 התחתנה אליזבת עם הנסיך מקס, דוכס בבוואריה, ממנו נולדו לה 5 בנות: סופיה, דוכסית בבוואריה (נולדה ב-1967), התחתנה עם אלויס, עוצר ליכטנשטיין מריה קרולינה, דוכסית בבוואריה (נולדה ב-1969), התחתנה עם פיליפ, דוכס וירטמברג הלנה, דוכסית בבוואריה (נולדה ב-1972) אליזבת, דוכסית בבוואריה (נולדה ב-1973), התחתנה עם דניאל טרברגר מריה אנה, דוכסית בבוואריה (נולדה ב-1975), התחתנה עם קלאוס רונוב, ולאחריו התחתנה עם אנדראס פון מלצאן הנסיכה אליזבת, דוכסית בבוואריה
בורגווארד B 3000

בורגווארד B 3000 (בגרמנית: Borgward B 3000) היא משאית כבדה, אשר יוצרה על ידי חברת הרכב "Goliath-Werk G.m.b.H" הגרמנית בין השנים 1941–1944, ולאחר סיום מלחמת העולם השנייה בין השנים 1948–1950. יוצרו 4,641 יחידות מדגמי "בורגווארד B 3000" מתוכם, 2,700 יחידות יוצרו לאחר מלחמת העולם השנייה. דגמי "בורגווארד B 3000" יוצרו ב-2 סוגי הנעה: הנעה 4x2, והנעה 4x4 (רכב שטח). מחיר היחידה בשנת 1948 עמד על 14,500 מרק גרמני. Borgward B 3000 S (יוצר בין השנים 1942-1944) Borgward B 3000 A (יוצר בין השנים 1942-1944) Borgward B 3000 D (יוצר בין השנים 1950-1948) B3000 S/D - הנעה 4x2 B3000 A - הנעה 4x4 B3000 A/O - הנעה 4x4 בורגווארד B 3000 בורגווארד B 3000 בורגווארד B 3000 בורגווארד B 3000 - מבט לתא הנהג בורגווארד B 4500 בורגווארד B 622 בורגווארד B 3000 ( Borgward B 3000 S - Kfz. der Wehrmacht) בורגווארד B 3000 ( Engines of the Wehrmacht - "Borgward B3000", 3-ton, 4x4) בורגווארד B 3000 - תמונה מתוך הסרט "הרכבת" (1964 Borgward 1942 B 3000 S in The Train, Movie, ) מדיה וקבצים בנושא בורגווארד B 3000 בוויקישיתוף דגמי חברת Goliath-Werke Borgward & Co Preston Tucker & Others: Tales of Brilliant Automotive בורגווארד B 3000 Liefer- und Lastwagen aus Bremen: Nutzfahrzeuge seit דגמי משאיות בורגווארד borgward.nl/docs-uk/trucks בורגווארד B 3000 German Army Manuals of World War Ii
משפט לז'נדר על משולשים כדוריים

בגאומטריה, משפט לז'נדר על משולשים כדוריים, שנקרא על שם אדריאן-מארי לז'נדר, מנוסח כדלהלן: יהי ABC משולש כדורי על ספירת היחידה בעל צלעות קטנות a,b,c. יהי A'B'C' המשולש המישורי בעל אותן הצלעות. אז המשפט קובע שהזוויות של המשולש הכדורי עולות על הזוויות המתאימות של המשולש המישורי בזווית זהה בקירוב, ששווה לשליש ההפרש הזוויתי בין סכום הזוויות של המשולש הכדורי ל-π. המשפט היה חשוב מאוד בפישוט החישובים הנומריים הסבוכים שנדרשו כדי לבצע סקרים גאודזיים מסורתיים (בעידן שלפני ה-GPS והמחשב) מבערך 1800 עד לאמצע המאה המאה ה-20. לז'נדר לא היה הראשון לקבוע את המשפט, אולם היה הראשון לתת לו הוכחה, ב-1798. משפט ז'יראר קובע שהסטייה הזוויתית של משולש כדורי, E, שווה לשטח שלו Δ, ולפיכך משפט לז'נדר ניתן לקביעה באופן הבא: A − A ′ ≈ B − B ′ ≈ C − C ′ ≈ 1 3 E = 1 3 Δ , a , b , c ≪ 1. {\displaystyle {\begin{aligned}A-A'\;\approx \;B-B'\;\approx \;C-C'\;\approx \;{\frac {1}{3}}E\;=\;{\frac {1}{3}}\Delta ,\qquad a,\;b,\;c\,\ll \,1.\end{aligned}}} הסטייה הזוויתית, או השטח, של משולשים קטנים כאלה היא קטנה מאוד. לשם דוגמה נתייחס למשולש שווה-צלעות עם אורך צלע של 60km על פני ארץ כדורית בעלת רדיוס 6,371km; הצלע מתאימה למרווח זוויתי של 0.0094 = 60/6371, או בערך 10−2 רדיאנים (זווית מרכזית של 0.57°). השטח של משולש כדורי כזה מקורב היטב עם זה של משולש מישורי עם אותן צלעות: 1 2 a 2 s i n ( π / 3 ) = 0.0000433 {\displaystyle {\frac {1}{2}}a^{2}sin(\pi /3)=0.0000433} רדיאנים. כאשר אורכי הצלעות של המשולש עולים על 180km, הקשרים בין השטחים להבדלי הזוויות חייבים להיות מתוקנים על ידי איברים מסדר גבוה יותר: Δ = Δ ′ ( 1 + a 2 + b 2 + c 2 24 ) , A = A ′ + Δ 3 + Δ 180 ( − 2 a 2 + b 2 + c 2 ) , B = B ′ + Δ 3 + Δ 180 ( a 2 − 2 b 2 + c 2 ) , C = C ′ + Δ 3 + Δ 180 ( a 2 + b 2 − 2 c 2 ) . {\displaystyle {\begin{aligned}\Delta &=\Delta '\left(1+{\frac {a^{2}+b^{2}+c^{2}}{24}}\right),\\A&=A'+{\frac {\Delta }{3}}+{\frac {\Delta }{180}}\left(-2a^{2}+b^{2}+c^{2}\right),\\B&=B'+{\frac {\Delta }{3}}+{\frac {\Delta }{180}}\left({\quad a^{2}-2b^{2}+c^{2}}\right),\\C&=C'+{\frac {\Delta }{3}}+{\frac {\Delta }{180}}\left({\quad a^{2}+b^{2}-2c^{2}}\right).\end{aligned}}} (כאשר Δ′ הוא שטח המשולש המישורי). תוצאה זאת הוכחה על ידי Buzengeiger ב-1818. ניתן להכליל את המשפט לאליפסואיד כאשר a,b,c מחושבים על ידי חלוקת האורך האמיתי שלהן בשורש הריבועי של מכפלת רדיוסי העקמומיות הראשיים בנקודות מסוימות על הצלעות (במקום הרדיוס הכדורי). גאוס (1828, מאמרים 26-28) סיפק נוסחאות מדויקות במקרה זה. באותו חיבור, גאוס סיפק את ההכללה הבאה של משפט לז'נדר: עבור משולש גיאודזי על משטח שרירותי מתקיים: A ′ = A − 1 12 ( 2 α + β + γ ) σ {\displaystyle A'=A-{\frac {1}{12}}(2\alpha +\beta +\gamma )\sigma } B ′ = B − 1 12 ( α + 2 β + γ ) σ {\displaystyle B'=B-{\frac {1}{12}}(\alpha +2\beta +\gamma )\sigma } C ′ = C − 1 12 ( α + β + 2 γ ) σ {\displaystyle C'=C-{\frac {1}{12}}(\alpha +\beta +2\gamma )\sigma } כאשר α , β , γ {\displaystyle \alpha ,\beta ,\gamma } הם הערכים של עקמומיות גאוס של המשטח בקודקודי המשולש A,B,C בהתאמה, ו- σ {\displaystyle \sigma } הוא שטח המשולש. משפט ז'יראר